Michael Heltzer

**Michael Heltzer** (1. mai 1928 Tallinn – 6. juuni 2010) oli Eesti juudi päritolu orientalist, Haifa ülikooli Vana-Idamaa ajaloo professor ja Tartu Ülikooli usuteaduskonna külalisprofessor, Tartu Ülikooli audoktor usuteaduses (1998).

## Elulugu
Heltzer alustas kooliteed Eestis, kuid 1940. aastal küüditati ta koos vanematega Tatarstani, kus ta õppis 1941–1945 keskkoolis. 1945. aastast õppis ta Leningradi ülikooli orientalistikateaduskonnas Vana-Idamaade ajalugu ja semitistikat, kuid poliitilistel põhjustel ei saanud ta pärast lõpetamist jääda tööle ülikooli juurde. 1950. aastate esimesel poolel töötas Heltzer õpetajana Tihemetsa metsatehnilises tehnikumis ja Pärnu Lydia Koidula nimelises 2. Keskkoolis. 1954. aastal läks ta Tallinna Kaugõppekeskkooli tööle õppealajuhatajana ning 1955. aastal kaitses ta Leningradis Ermitaaži juures kandidaaditöö.

1958. aastast töötas ta Vilniuse Pedagoogilise Instituudi vanaaja ajaloo õppetoolis, 1965. aastast dotsendina. Pärast doktoritöö kaitsmist Nõukogude Liidu orientalistika instituudi juures Moskvas 1969. aastal sai ta 1971. aastal ka professoriks. 1972. aastal emigreerus Michael Heltzer koos perekonnaga Iisraeli. Kõige kauem töötas ta Haifa ülikooli Vana-Idamaa ajaloo korralise professorina.

Michael Heltzer kirjutas üle 300 teadustöö, eelkõige Iisraeli ajaloo Pärsia perioodist, foiniikia ja piibliajastu epigraafikast ja ugaritoloogiast. Tartu ülikoolis usuteaduskonnas pidas ta külalisprofessorina loenguid alates usuteaduskonna taasavamisest 1993. aastal kuni 2009. aastani, muuhulgas Vana-Iisraeli ajaloo, piibli eksegeesi ja vanaheebrea raidkirjade teemal.

## Tunnustus
* 1998 Tartu Ülikooli audoktor
* 2001 Valgetähe IV klassi teenetemärk

## Raamatuid
* Obshtschestvo drevnevo Ugarita (The Society of Ancient Ugarit). Doktoritöö, pp.&nbsp;III+630, Moskva 1968. (masinakirjas)
* *The Rural Community in Ancient Ugarit*, Wiesbaden, 1976, pp.&nbsp;XI+120.
* *Goods, Prices and the Organization of Trade in Ancient Ugarit*, Wiesbaden, 1978, pp.&nbsp;XII+163.
* *The Extra-Biblical Tradition of Hebrew Personal Names*, Haifa, 1978 (with M. Ohana) (Hebrew), pp.&nbsp;IV+200.
* The Suteans (with a contribution by Sh. Arbeli) (Istituto Universitario Orientale. Series Minor 14). Naples, 1981, pp.&nbsp;139.
* *The Internal Organization of Ugarit*, Wiesbaden, 1982, pp.&nbsp;XXXI+212.
* Archeologiya Izrailja, Kratkij Otsherk, (The Archaeology of Israel, Brief Survey) (Russian), Jerusalem, 1983.
* The Books of Ezra and Nehemia, The Encyklopedia, Olam Hatanak, Ramat Gan, 1965. Editing and authorship and co-authorship of a large part of articles, pp.&nbsp;220 (Hebrew)
* The Book of Esther The Encylopedia, Olam Hatanak, (pp.&nbsp;61–110) (with Y. Klein and Y. Avishur).
* Die Organisation des Handwerks im Dunkelem Zeitalter und im I Jahrtausend v.u.Z in ?stlichen Mittelmeergebiet, History of the Ancient Near East/Studies, III, Padova, 1992, pp.&nbsp;XXIX+162.
* Forty New Ancient West Semitic Inscriptions (with R. Deutsch), Tel Aviv-Yaffo, 1994, pp.&nbsp;100.
* New Epigraphic Evidence from the Biblical Period, Tel Aviv-Yaffo, 1995 (with R. Deutsch), pp.&nbsp;116.
* Studies on the Royal Administration in Ancient Israel in the Light of Epigraphic Sources (with Y. Avishur) (Hebrew), Academon, Jerusalem, 1996, pp.&nbsp;230.
* Windows to the Past (with R. Deutsch). Tel-Aviv-Jaffo, 1977.

## Viited

## Välislingid
* Urmas Nõmmik, Amar Annus "Michael Heltzer 01.05.1928–06.06.2010" Universitas Tartuensis, 04.08.2010
* Michael Heltzeri CV ja bibliograafia Haifa Ülikooli kodulehel
* Michael Heltzer "Eesti Vabariigi ja Palestiina juudi asunduse suhted kahe maailmasõja vahelisel ajal" Aulaloeng Tartu Ülikoolis 28. aprillil 1993